4.pielikums
atklāta konkursa “Dzelzceļa pasažieru infrastruktūras modernizācija: inženierkonsultanta pakalpojumi” (iepirkuma identifikācijas Nr. LDZ 2026/89-AK) nolikumam

Darba uzdevums Inženierim
Aktualizēts: 2026.gada 4.jūnijā

1. [bookmark: _Toc66197702]Projekta pamatojums
Projekts „Dzelzceļa pasažieru infrastruktūras modernizācija, 4.kārta” (turpmāk - Projekts)  ietver dzelzceļa pasažieru  staciju un pieturas punktu (turpmāk – stacijas) būvniecību (projektēšanu un būvdarbus) atbilstoši Latvijas Republikā spēkā esošajiem tiesību aktiem, normatīviem, standartiem un saistošajiem Eiropas Savienības regulējumiem. Projekts tiek finansēts saskaņā ar Ministru kabineta 2025.gada 7. oktobra noteikumiem Nr.598 “Eiropas Savienības kohēzijas politikas programmas 2021.–2027. gadam 3.1. prioritātes "Ilgtspējīga TEN-T infrastruktūra" 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" 3.1.1.1. pasākuma "Dzelzceļa infrastruktūras attīstība un energoefektivitātes uzlabošana sabiedriskajos pasažieru pārvadājumos" pirmās projektu iesniegumu atlases kārtas īstenošanas noteikumi”.
2. Līguma mērķis
Līguma mērķis ir nodrošināt projekta „Dzelzceļa pasažieru infrastruktūras modernizācija, 4 kārta” projektēšanas uzraudzību, būvprojektu ekspertīzi, būvuzraudzību un Darbu līgumu izpildes uzraudzību, atbilstoši Latvijas Republikas normatīvajiem aktiem un Inženiera funkciju izpildi atbilstoši FIDIC līguma noteikumiem tādā veidā, lai Darbi tiktu pabeigti atbilstoši Darbu līgumiem.
3. [bookmark: _Toc66197721][bookmark: _Toc94191226]Pakalpojuma sniegšanas vietas 

Attēls Nr.1 “Inženiera līguma ietvaros modernizējamās stacijas”

Darbu būvniecības teritorija ir noteikta publiskās lietošanas dzelzceļa infrastruktūras zemes nodalījuma joslā uz valstij (Satiksmes ministrijas personā) piederošas zemes.
4. Saistītie projekti
4.1. “Multimodāls sabiedriskā transporta tīkls”. Projekti tiks īstenoti Eiropas Savienības Kohēzijas politikas programmas ietvaros, un to mērķis ir veidot daudzfunkcionālus, sabiedrībai pieejamus mobilitātes punktus dzelzceļa staciju tuvumā. 
4.2. “BEMU uzlādes infrastruktūras izveide”. Projekts paredz BEMU (Battery Electric Multiple Unit) vilcienu uzlādes staciju projektēšanu un izbūvi.
4.3. “RIX – RCS – Aizkraukles virziens”. Projekts paredz Rail Baltica projekta īstenošanu Latvijas teritorijā 1. kārtā, pasažieru pārvadājumi ar starptautisko Lidostu “Rīga”(RIX), Rīgas dzelzceļa mezglā integrēt 1520 mm dzelzceļa infrastruktūru – nākotnē to savienojot ar Rail Baltica pamatlīniju.
5. Īss Projekta apraksts
Projekta ietvaros ir paredzēta projektēšana, piegādes, būvdarbi un nodošana ekspluatācijā, atbilstoši Latvijas Republikas spēkā esošajiem tiesību aktiem, normatīviem, standartiem un saistošajiem Eiropas Savienības regulējumiem.
Projekta ietvaros ir 4 būvniecības līgumi, par katru tiks slēgts atsevišķs Darbu Līgums saskaņā ar FIDIC „Iekārtu piegādes un projektēšanas – būvniecības darbu līguma noteikumi”, Pirmais izdevums 1999. gadā (Conditions of Contract for Plant and Design-Build, First edition 1999) – Dzeltenā grāmata (turpmāk - Darbu Līgums). 

Projekta būvniecības (projektēšana un būvdarbi) Darbu līgumi: 
1) Dzelzceļa pasažieru infrastruktūras modernizācija līnijā Rīga – Liepāja: būvniecība (projektēšana un būvdarbi), 2 stacijās: Liepāja, Dobele;
2) Dzelzceļa pasažieru infrastruktūras modernizācija līnijā Rīga – Lugaži (Jugla,Garkalne): būvniecība (projektēšana un būvdarbi), 2 stacijās: Jugla, Garkalne;
3) Dzelzceļa pasažieru infrastruktūras modernizācija līnijā Rīga – Lugaži – valsts robeža: būvniecība (projektēšana un būvdarbi), 9 stacijās: Inčukalns, Egļupe, Sigulda, Līgatne, Lode, Ieriķi, Valmiera, Strenči, Valka;
4) Dzelzceļa pasažieru infrastruktūras modernizācija līnijās Krustpils – Daugavpils, Krustpils – Rēzekne: būvniecība (projektēšana un būvdarbi), 4 stacijās: Līvāni, Daugavpils, Viļāni, Rēzekne II,
kuri iedalās 7 Darbu Posmos:
1) Posms Nr. 1- Liepāja, Dobele – ar termiņu ne ilgāk kā 660 dienu laikā no Darbu līguma parakstīšanas datuma;
2) Posms Nr. 2 – Jugla, Garkalne – ar termiņu ne ilgāk kā 660 dienu laikā no Darbu līguma parakstīšanas datuma;
3) Posms Nr. 3 – Inčukalns, Egļupe, Sigulda – ar termiņu ne ilgāk kā 900 dienu laikā no Darbu līguma parakstīšanas datuma;
4) Posms Nr. 4 – Līgatne, Ieriķi, Lode – ar termiņu ne ilgāk kā 900 dienu laikā no Darbu līguma parakstīšanas datuma;
5) Posms Nr. 5 – Valmiera, Strenči, Valka – ar termiņu ne ilgāk kā 900 dienu laikā no Darbu līguma parakstīšanas datuma;
6) Posms Nr. 6 –Viļāni, Rēzekne – ar termiņu ne ilgāk kā 900 dienu laikā no Darbu līguma parakstīšanas datuma;
7) Posms Nr. 7 – Līvāni, Daugavpils – ar termiņu ne ilgāk kā 900 dienu laikā no Darbu līguma parakstīšanas datuma.
Projektā izbūvētajā infrastruktūrā atsevišķos līgumos tiks ieintegrēta:
1) izbūvētā pasažieru apziņošana un videonovērošana;
2) esošajās dispečercentralizācijas mikroprocesoru centralizācijas un mikroprocesoru centralizācijas sistēmās būs nepieciešama modifikācija, kas saistīta ar Projekta realizācijas gaitā veiktajām izmaiņām SCB ierīču konfigurācijā. 
Uzņēmējam Darbu Līgumu ietvaros jāveic:
1. Projektēšana un autoruzraudzība:
1) Būvniecības ieceres realizācijai nepieciešamās dokumentācijas izstrāde;
2) Būvniecības ieceres realizācijai nepieciešamo tehnisko vai īpašo noteikumu no valsts un pašvaldību institūcijām, no ārējo inženiertīklu īpašniekiem vai tiesiskajiem valdītājiem, ja Pasūtītājs tos iepriekš nav pieprasījis, pieprasīšana;
3) Būvatļaujas saņemšana Valsts dzelzceļa tehniskajā inspekcijā (turpmāk - VDzTI);
4) Projektēšanas sagatavošanas darbi, tajā skaitā inženierizpētes darbi, būvju apsekošana, aprēķini, simulācijas u.c.;
5) Būvprojekta minimālajā sastāvā un būvprojekta pilnā sastāvā izstrāde atbilstoši būvatļaujā iekļautajiem projektēšanas nosacījumiem un tā iesniegšana VDzTI vai būvvaldē;
6) Piekrišanas/saskaņojumu saņemšana būvprojekta risinājumiem no tehnisko noteikumu izdevējiem un trešajām personām, kuru īpašumu vai lietošanas tiesības skar būvprojekta risinājumi;
7) Būvprojekta verifikācija atbilstoši tiesību aktiem par Eiropas dzelzceļa sistēmu savstarpējās izmantojamības tehniskām specifikācijām;

2. Būvdarbi: 
1) Dokumentu sagatavošana un iesniegšana VDzTI, kas nepieciešami būvdarbu uzsākšanas nosacījumu izpildei;
2) Būvlaukumu sagatavošana būvdarbu uzsākšanai;
3) Materiālu, iekārtu un mašīnu piegāde būvlaukumā saskaņā ar akceptēto Būvprojektu un darbu veikšanas projektu;
4) Demontāža;
5) Sliežu ceļu pārbūve/izbūve;
6) Dzelzceļa pasažieru infrastruktūras pārbūve/izbūve (platformas, pandusi, pārejas, kāpnes, barjeras u.c.), t.sk. platformu aprīkojums;
7) Piekļuves infrastruktūras (gājēju ceļi, barjeras u.c.) un teritorijas labiekārtošana (pārbūve/izbūve);
8) Elektroapgādes infrastruktūras pārbūve/izbūve;
9) Dzelzceļa signalizācijas sistēmu pārbūve/izbūve;
10) Pasažieru apziņošanas un videonovērošanas izbūve/pārbūve.
11) Elektronisko sakaru tīklu, tai skaitā maģistrālās optikas pieslēgumi, sakaru  iekārtu un konstrukciju novietošanas izbūve;
12) Citi būvdarbi atbilstoši akceptētajam būvprojektam;
13) Visu būvdarbu nodošana ekspluatācijā;

3. Defektu novēršana visā Defektu paziņošanas periodā.
Visām projektējamajām un izbūvējamajām būvkonstrukcijām, sistēmām jāatbilst Pasūtītāja prasībām un akceptētajam Būvprojektam. Visiem materiāliem un iekārtām jāatbilst Latvijas Republikas un Eiropas Savienības standartiem, un normatīvajiem aktiem, kā arī jāpievieno kvalitāti un izcelsmi apliecinoši dokumenti pie Izpilddokumentācijas nodošanas.
Uzņēmējs darbu veikšanas laikā saglabā esošos dzelzceļa signalizācijas, sakaru un elektroapgādes kabeļus vai veic to pārcelšanu atbilstoši būvprojektu risinājumiem. Darbus veic tā, lai neradītu traucējumus vilcienu kustībai un patērētāju elektroenerģijas padevei.
Uzņēmējam jānodrošina, ka uzprojektētā, izbūvētā un pārbūvētā dzelzceļa infrastruktūra pilnībā tiks integrēta esošajā infrastruktūrā un, ka būvniecība tiks pabeigta, un būs funkcionāla saskaņā ar Pasūtītāja prasībām, instrukcijām, normatīviem un standartiem. Ja būvniecības laikā Uzņēmējs konstatē Darbus, kas nepieciešami Darbu Līguma izpildei, bet tieši nav iekļauti Pasūtītāja prasībās, Uzņēmējs par saviem līdzekļiem veic šos Darbus un netiek atbrīvots no atbildības pabeigt Darbus atbilstošā kvalitātē Darbu Līgumā noteiktajā Izpildes laikā. Darbu Līguma nosacījumi paredz arī Izmaiņu veikšanas iespējamību, kā arī iespēju pagarināt Darbu Izpildes laiku. 
6. [bookmark: _Toc66197705][bookmark: _Toc94191219]Pieņēmumi 
Inženiera Darba uzdevums tika sagatavots, pamatojoties uz pieņēmumu, ka būvniecības iepirkumu konkurss būs sekmīgs, un būvniecības Darbu Līgumi tiks noslēgti un Darbi tiks uzsākti bez būtiskas kavēšanās un atbilstoši Darbu Līgumam.
7. [bookmark: _Toc66197709]Prasības Inženierim 
Nodrošināt Būvniecības likumā definētā inženierkonsultanta, kā būvniecības procesa dalībnieka, pienākumus un atbildību, un FIDIC Iekārtu piegādes un projektēšanas- būvniecības darbu līgumā – uzņēmēja Darbu Līgumā, noteiktās Inženiera funkcijas un pienākumus.

6. 
7. 
7.1.  Kopīgās prasības: 
7.1.1. jānodrošina tāds nepieciešamo speciālistu skaits un to darba laiks, kas    nepieciešams, lai netiktu kavēta Darbu izpilde, vienlaikus Inženieris ir atbildīgs par sava personāla pienākumu sadali;
7.1.2. jānodrošina vadošo speciālistu brīva sazināšanās ar Pasūtītāju un Darbu Līguma uzņēmēju  latviešu valodā (mutiski un rakstiski);
7.1.3. pēc Pasūtītāja pieprasījuma jāsagatavo norādītie dokumenti – tai skaitā, bet ne tikai Darbu Līguma grozījumi, izvērtējumi, juridisku atzinumi, vēstuļu projekti.

7.2.  Prasības Līgumā noteikto FIDIC Inženiera pienākumu veikšanai:
7.2.1. jāpārzina visa dokumentācija, kas iekļauta Darbu Līgumos: Darbu Līguma vienošanās, Darbu Līguma grozījumi, FIDIC Speciālie noteikumi un Vispārīgie noteikumi, garantijas/nodrošinājumi, Pasūtītāja prasības, pielikumi, Uzņēmēja piedāvājums. Šo dokumentu kopijas vai to elektroniskās versijas pēc vienošanās Inženieris saņems pēc Līguma parakstīšanas;
7.2.2. jāpārbauda un jānodrošina Uzņēmēja iesniegto nodrošinājumu (garantiju) saskaņošana, lai katrs Uzņēmēja nodrošinājums (garantija/polise/iemaksa kontā) ir atbilstošs un sedz tā atbildību un saistības visā Darbu Līguma periodā;
7.2.3. jāpārbauda un jānodrošina dokumentācijas saskaņošana, lai katrs Uzņēmēja iesniegtais nodrošinājums (apdrošināšana, garantijas, ieskaitījums kontā)  dokuments ir atbilstošs Darba Līguma nosacījumiem;
7.2.4. jānodrošina detalizēta Uzņēmēja dokumentu, tai skaitā, jebkādu Izmaiņu (t.sk. līguma cenas, sadārdzinājumu, indeksācijas aprēķini, papildus darbi) vai grozījumu prasījumu pārbaude un apstiprināšana, lai noteiktu to atbilstību Darbu Līgumam  un Latvijas Republikas spēkā esošajiem standartiem un noteikumiem, lai novērstu jebkādas ietekmes, kas varētu izraisīt Darbu aizkavēšanos, izmaksu palielināšanos vai Darbu kvalitātes pasliktināšanos;
7.2.5.  jāveic Uzņēmēja iesniegto dokumentu pārbaude t.sk., bet ne tikai  Darba programmas, Darbu Līguma darbu izpildes grafika un ikmēneša darbu izpildes Progresa ziņojumu pārbaude un apstiprināšana, pārbaudot darbu progresa atbilstību Darba programmai un Darbu Līgumam un piedāvājumam iepirkumā, Kvalitātes nodrošināšanas plāns, Komunikāciju plāns u.c. saistošā dokumentācija atbilstoši FIDIC līgumam;
7.2.6. ja konstatētas neatbilstības Darbu programmai un Darbu Līgumam, Inženierim jāveic fakta konstatācijas un/vai defektu akta sastādīšana un iesniegšana Uzņēmējam un Pasūtītājam, un jānorāda to novēršanas termiņi;
7.2.7. jāveic ikmēneša progresa sanāksmju organizēšana ar Pasūtītāju un uzņēmēju un sanāksmju protokolu sagatavošana;
7.2.8. jāveic uzņēmēja ziņojumu un Pastāvīgo darbu tāmju  un Forma 2, Forma 3 pārbaude, to apstiprināšana un jāiesniedz Pasūtītājam Starpmaksājuma apstiprinājums;
7.2.9. jāveic jebkura Uzņēmēja prasību pārbaude un maksājumu pieprasījumu pārbaude un apstiprināšana;
7.2.10. jāizskata Uzņēmēja iesniegtā korespondence un jāsagatavo atbildes uz Uzņēmēja iesniegtajiem dokumentiem;
7.2.11. patstāvīgi jāseko, jāuzskaita un laicīgi rakstveidā jāinformē Pasūtītājs par visiem Darbu līgumā noteiktajiem līgumsodiem, sankcijām vai jebkādiem citiem sodiem, kas Pasūtītājam pienākas no Uzņēmēja, kā arī iespējamiem vai jau nodarītajiem zaudējumiem, kas Pasūtītājam radušies vai varētu rasties Uzņēmēja Darbu līguma izpildes vai pienācīgas neizpildes rezultātā.

7.3.  Prasības Projektēšanas uzraudzībai un būvprojekta saskaņošanai:
7.3.1. jāveic projektēšanas uzraudzība, detalizēta būvprojektu izvērtēšana - rasējumu, shēmu, aprēķinu, programmatūru, izpētes datu un citas informācijas pārbaude uz atbilstību Pasūtītāja prasībām, tehniskajiem noteikumiem, standartiem un normatīvajiem aktiem un būvprojektu apstiprināšanu;
7.3.2.  projektēšanas laikā ne retāk kā 2x mēnesī vai pēc nepieciešamības biežāk, jāorganizē un jāvada sanāksmes ar Uzņēmēju un jāuzrauga projektēšanas izpildes gaita atbilstoši plānotajam grafikam. Inženieris nodrošina, lai katrā projektēšanas sanāksmē piedalītos šādi Uzņēmēja pārstāvji: Būvprojekta vadītājs un Uzņēmēja pārstāvis, kā arī Pasūtītāja pārstāvji;
7.3.3. jāveic būvprojektu ekonomiskās daļas izvērtējums, atbilstoši aktuālajām tirgus   cenām. 

7.4.  Prasības būvprojekta ekspertīzes veikšanai: 
7.4.1. jāveic būvprojektu ekspertīze atbilstoši spēkā esošajiem tiesību aktiem, 02.09.2014. Ministru kabineta noteikumu Nr. 530 “Dzelzceļa būvnoteikumi” noteiktā apjomā.
7.4.2. Jāveic būvprojekta izmaksu atbilstības tirgus cenai novērtējums.

7.5.  Prasības būvuzraudzības veikšanai:
7.5.1. Inženiera iesaistītajiem būvuzraugiem jāveic būvuzraudzība atbilstoši Latvijas Republikas spēkā esošajiem tiesību aktiem;
7.5.2. Būvuzraudzības plānā jānorāda konkrētus pārbaužu periodiskumus vai nosacījumus, kuriem izpildoties attiecīgā pārbaude veicama;
7.5.3. jāveic galveno izmantojamo materiālu, iekārtu un programmatūras izlases veida pārbaude to ražošanas un izgatavošanas vietās (t.sk. arī ārpus Latvijas), kā arī piegādes laikā būvdarbu vietā, pārliecinoties, ka visi materiāli, iekārtas un programmatūra atbilst Iepirkumā iesniegtajam piedāvājumam, Darbu Līgumā noteiktajam, spēkā esošajiem standartiem un Pasūtītāja prasībām, kvalitātes prasībām, kā arī vai tie ir nodrošināti ar atbilstošiem sertifikātiem un garantijām; 
7.5.4. būvdarbu laikā jāveic iknedēļas būvdarbu progresa sanāksmju organizēšana ar uzņēmēju un sanāksmju protokolu sagatavošana. Vismaz reizi mēnesī šādas sanāksmes veicamas uz vietas būvobjektā;
7.5.5. jāveic ar būvniecības gaitu saistītu jautājumu sanāksmju organizēšana ar Pasūtītāju un uzņēmēju un šo sanāksmju protokolu sagatavošana;
7.5.6. jāveic uzņēmēja kvalitātes nodrošināšanas sistēmas pārbaude, darbiem nepieciešamo testu veikšanas uzraudzība un projektam atbilstošu testu rezultātu apstiprināšana. Inženierim  jānovērtē visu veikto Darbu - ierīkoto sistēmu, būvju un iekārtu kvalitāte un jāapstiprina ja tieatbilst standartiem un prasībām;
7.5.7. jāveic darba drošības prasību ievērošanas uzraudzība būvniecības vietā. Inženierim nekavējoties jāziņo Pasūtītājam par jebkādiem negadījumiem, kas varētu ietekmēt Darbus vai drošību būvdarbu vietā un par konstatētajiem pārkāpumiem jāsastāda akts, norādot trūkumus un to novēršanas termiņus vai apturot nekavējoties darbus;
7.5.8. būvobjektā klātienē jāpiedalās nozīmīgo būvkonstrukciju un segto darbu, kuru izbūves kvalitāte var ietekmēt vilcienu un citu transporta līdzekļu kustības un cilvēku drošību,  pieņemšanā, nekavējoties informējot Pasūtītāju, ja konstatēta neatbilstība saskaņotajiem projekta risinājumiem;
7.5.9. jāpiedalās Darbu pieņemšanā, pārbaudot pabeigto darbu atbilstību Darbu Līguma nosacījumiem un visu sistēmu un iekārtu gatavību ekspluatācijai, t.sk. informatīvās apziņošanas, videonovērošanas un dispečercentralizācijas mikroprocesoru centralizācijas un mikroprocesoru centralizācijas sistēmās, kā arī jāpārliecinās vai visu sistēmu un iekārtu pārbaudes un testi ir veikti un iegūtie rezultāti ir pozitīvi un akceptējami;
7.5.10. Inženierim ar iesaistītajiem būvuzraugiem jāpiedalās būvobjektu pieņemšanā pagaidu vai pastāvīgajā ekspluatācijā;
7.5.11. jāpārbauda un jāsaskaņo atbilstoši Darbu Līguma nosacījumiem un prasībām Iepirkumā sagatavota Projekta izpilddokumentācija;
7.5.12. Pārbaudīt Būvdarbu tehnoloģisko procesu secības un kvalitātes atbilstību Latvijas būvnormatīvu prasībām un Būvprojektiem, darbu veikšanas projektam, kā arī izmantojamo materiālu, konstrukciju un tehnoloģisko iekārtu ražotāju deklarācijas, sertifikātus, testēšanas pārskatus un to atbilstību Būvprojektiem gan pie to ievešanas būvlaukumā (t.sk., pārbaudīt būvizstrādājumu apjomus pie to ievešanas būvlaukumā), gan to iestrādes laikā;
7.5.13. Nodrošināt, ka Ģenerāluzņēmēja izvēlētās konstrukcijas, inženiersistēmas, iekārtas un materiāli atbilst attiecīgajā projektēšanas dokumentācijā ietvertajiem risinājumiem;
7.5.14. īstenojot būvuzraudzību, Inženieris būvdarbu kontrolei un dokumentēšanai izmanto ar Pasūtītāju saskaņotu būvdarbu kontroles IT rīku (piemēram, Fieldwire), kurā seko līdzi būvdarbu izpildei, fiksē un dokumentē izpildītos darbus, konstatēt Uzņēmēja pārkāpumus, nosaka pārkāpumu novēršanas termiņus, kontrolē to novēršanu u.c. 
7.5.15. jāizskata un jāsaskaņo atbilstoši prasībām sagatavots uzņēmēja Noslēguma ziņojums pēc Līguma izpildes apstiprinājuma  izdošanas.

7.6. Uzraudzība Defektu paziņošanas periodā:
7.6.1. Inženierim Defektu paziņošanas periodā jāveic pieņemto Darbu apsekošana, jāidentificē defekti un neatbilstības, izveidojot un uzturot defektu reģistru, jāsniedz defekta pieteikums uzņēmējam un jānodrošina, lai uzņēmējs novērš jebkādus konstatētos defektus vai neatbilstības Inženiera norādītajā termiņā, un jāpārbauda to novēršanu, parakstot Darbu pieņemšanas -nodošanas aktu/s.
7.6.2. Defektu gadījumos, kuri neļauj ekspluatēt (veiktos Darbus vai ar to tiešā veidā saistīto infrastruktūru), Inženierim ir jānodrošina atjaunošana pilnā darba kārtībā ne ilgāk kā divdesmit četru (24) stundu laikā. 
7.6.3. Inženierim Defektu paziņošanas periodā pārliecinās, ka ir pieejami visi resursi, materiāli, informācija un/vai citi elementi, kas ir nepieciešami, lai uzturētu drošu un efektīvu sistēmas darbību (avārijas komplekts) – ja ir attiecināms.
7.6.4. Inženierim jāiesniedz Pasūtītājam novērtējums par konstatēto defektu iemesliem un to novēršanu;
7.6.5. Defektu paziņošanas periodā Inženierim 14 (četrpadsmit) dienu laikā reizi ceturksnī  jāatskaitās par atskaites periodā sniegtajiem pakalpojumiem ”Izpildīto darbu atskaites forma” un “Speciālista izpildīto darbu atskaites forma” (________________veidlapas);
7.6.6. Pēc Defektu paziņošanas perioda, kad ir pilnībā novērsti visi defekti un izpildīti Darbu līgumā noteiktie Inženiera pienākumi, Inženierim jāsagatavo un jāiesniedz Pasūtītājam ziņojums par Defektu paziņošanas periodu;

8. Pasūtītāja dokumenti 
Pasūtītājs pēc Līguma parakstīšanas Inženiera rīcībā nodos Darbu Līguma elektroniskās kopijas un papildus dokumentāciju, kas ir Pasūtītāja rīcībā un ir nepieciešama Inženiera Darba uzdevuma izpildei (Līguma noteikumu ____punkts). 
9. [bookmark: _Toc66197712][bookmark: _Toc94191223]Dokumentācijas reģistrācija un iesniegšana
9.1. Līguma izpildes laikā Inženierim visi dokumenti, vēstules, paziņojumi un cita informācija, kuru Inženieris saņem un nosūta Līguma izpildes ietvaros, jāreģistrē Inženiera dokumentācijas reģistrā un jānodrošina šīs informācijas uzglabāšana, strukturēšana un nodošana Pasūtītājam pēc Darbu Līguma izpildes apstiprinājuma izsniegšanas Uzņēmējam.
9.2. Visi inženiera dokumenti ir jānosūta elektroniski ar drošu elektronisko parakstu, nosūtot uz info@ldz.lv, kā arī ievietojot Pasūtītāja servera norādītajā Projekta mapē. Pēc Pasūtītāja pieprasījuma Inženieris dokumentus iesniedz papīra formātā.
9.3. Visiem Inženiera iesniegtajiem dokumentiem jābūt reģistrētiem Inženiera lietvedībā un uz tiem ir jābūt atzīmei par izejošā dokumenta numuru, nosaukumu, Inženiera nosaukumu, Līguma un Projekta nosaukumam un numuram, autoru, datumu un uz tiem ir jābūt Inženiera atbildīgās personas parakstam.
9.4. Līguma izpildes laikā ir iespējams vienoties par dokumentu apriti, saskaņošanas un apstiprināšanas kārtību, t.sk. elektroniskā formā un parakstīšanu ar drošu elektronisko parakstu vai kontaktpersonu e-pastos.

10. [bookmark: _Toc94191224]Sanāksmju protokoli un ziņojumi
Inženierim jāsagatavo un jāiesniedz Pasūtītājam parakstīti šādi protokoli un ziņojumi:
10.1. Sanāksmju protokoli:
Inženierim jāsagatavo un jāiesniedz Pasūtītājam iknedēļas sanāksmju protokoli. Sanāksmju protokolos jāiekļauj īss nedēļas laikā paveikto Darbu apraksts, norādot atbilstību Darbu programmai, pārskats par nākošajā periodā paredzētajiem Darbiem, notikumi, kas ietekmē Darbu izpildi, un citi jautājumi.
[bookmark: _Toc66197710][bookmark: _Toc94191221]Inženierim jāprotokolē arī visas citas sanāksmes saistībā ar Darbu Līgumu, un 3 darba dienu laikā jānodrošina protokolu nosūtīšana, saskaņošana sanāksmes dalībniekiem un to parakstīšana. 
10.2. [bookmark: _Toc66197716] Ziņojumi:
10.2.1. Uzraudzības pakalpojuma uzsākšanas ziņojums
Viena mēneša laikā pēc Līguma Sākuma datuma Inženierim jāsagatavo un jāiesniedz Pasūtītājam pakalpojuma uzsākšanas ziņojums. Šajā ziņojumā Inženierim jāapstiprina izpratne par Līgumu un tā uzdevumiem, iekļaujot Inženiera personāla darba organizāciju uzraudzības un vadīšanas pienākumu izpildei, norādot personālu (vārds, uzvārds, sertifikāts),  speciālistu pienākumus /  atbildības un veicamo darbu aprakstu un apjomu.
10.2.2. [bookmark: _Toc66197717]Būvniecības perioda ziņojumi 
Inženieris sagatavo un iesniedz Pasūtītājam ikmēneša Ziņojumus (Līguma noteikumu 7.1.1.punkts). Visus ziņojumus paraksta Inženiera pilnvarotā persona.
10.2.3. Projektēšanas perioda ziņojumi:
Projektēšanas periodā Inženieris sagatavo un iesniedz Pasūtītājam ikmēneša projektēšanas Progresa ziņojumus. Ziņojumā iekļauj Būvprojekta sagatavošanas grafiku un tā izpildes informāciju, norādot pabeigtos un apstiprinātos rasējumus, shēmas un citus tehniskā projekta dokumentus, atzīmējot to atbilstību standartiem un Pasūtītāja prasībām. 
Projektēšanas laikā Inženieris katru nedēļu organizē un vada sanāksmes ar Uzņēmēju un nodrošina projektēšanas izpildes gaitu atbilstoši plānotajam grafikam. Inženieris nodrošina, lai katrā projektēšanas perioda sanāksmē piedalītos šādi Uzņēmēja pārstāvji: Būvprojekta vadītājs un Uzņēmēja pārstāvis. Inženierim ir tiesības noteikt sanāksmes laiku, vietu un pieaicināmos speciālistus. Informāciju par sanāksmēm un to protokoliem un lēmumiem iekļauj ziņojumā. Projektēšanas perioda noslēguma ziņojumam pievienot Būvprojekta ekspertīzes slēdzienus.
10.2.4. Būvdarbu perioda ziņojumi:
Būvdarbu periodā Inženieris sagatavo un iesniedz Pasūtītājam ikmēneša būvdarbu Progresa ziņojumus. Ziņojumā iekļauj:
1) būvdarbu laika grafiks un tā izpildes informācija, norādot pabeigtos un pieņemtos būvdarbus;
2) detalizēts pabeigto būvdarbu apraksts pārskata periodā (ar foto materiāliem), tai skaitā katra Posma izpildes atspoguļojums procentos no Darbu sākuma;  
3) plānotā un faktiskā progresa salīdzinājumu, detalizējot notikumus un apstākļus, kas varētu ietekmēt Darbu pabeigšanu atbilstoši Darbu līgumam, un Inženiera veiktās darbības un rīcība, lai novērstu kavējumus;
4) informāciju par Uzņēmēja dokumentiem, kurus Inženieris saņēmis un apstiprinājis;
5) analīzi par Uzņēmēja Darbu izdevumiem un to atbilstību maksājumu grafikam, norādot summas, kas ir samaksātas par materiāliem un iekārtām, kā arī kopējās Darbu izmaksas līdz ziņojuma datumam; 
6) detalizētu skaidrojums par izmaiņām Darbu Līgumā (ja tādas ir);
7) informāciju par uzņēmēja personālu un iekārtām būvdarbu vietā;
8) pārbaužu un mērījumu rezultātus, norādot, vai pārskata periodā ir konstatēti jebkādi defekti vai atkāpes no standartiem. Ja ir, jānorāda defektu novēršanas termiņš un jāapstiprina, ka defekti ir novērsti;
9) apstiprinājumu, ka izpildītie Darbi, materiāli, iekārtas un programmatūra atbilst tehniskajiem standartiem un Pasūtītāja prasībām un ir kvalitatīvi;
10) aprakstu par nākošajā mēnesī plānotajiem Darbiem;
11) [bookmark: _Hlk21529427]sanāksmju protokoli un lēmumi; 
12) informāciju par Inženiera sniegtajiem pakalpojumiem atskaites periodā (__________ veidlapas);
13) citu informāciju pēc Inženiera ieskatiem.
Inženierim nekavējoties jāziņo par jebkādiem negadījumiem, kas varētu ietekmēt darbus vai drošību būvdarbu vietā. 
10.2.5. [bookmark: _Toc66197718]Noslēguma ziņojums
Noslēguma ziņojumam jāaptver viss projektēšanas un būvdarbu periods, un tam jāsatur apraksts par pilnīgi pabeigtiem Darbiem un ekspluatācijā derīgām sistēmām (t.sk. informatīvā apziņošana, videonovērošana, dispečercentralizācijas mikroprocesoru centralizācijas un mikroprocesoru centralizācijas sistēmās veikto modifikāciju) par kuriem Inženieris ir izsniedzis Darbu pieņemšanas-nodošanas aktu. 
Ziņojumā jāietver:
1) visa uzbūvētā un ekspluatācijā nodotā infrastruktūra, būves, sistēmas, iekārtas, kuras tika projektētas, uzbūvētas un iekļautas esošajā dzelzceļa sistēmā; 
2) galveno materiālu, iekārtu un programmatūras saraksts, norādot to ražotājus un izcelsmi; 
3) detalizēta analīze par jebkādiem kavējumiem un izmaiņām.
4) saraksts ar visām veiktajām pārbaudēm un testiem (zemes darbiem, kontakttīkla, signalizācijas, telekomunikācijas un elektroapgādes sistēmām u.c.); 
5) materiālu, iekārtu, programmatūras un pabeigto darbu garantiju un kvalitātes sertifikātu saraksts un to kopijas; 
6) saraksts ar uzņēmēja dokumentiem, kurus Inženieris izskatījis un apstiprinājis;
7) detalizētai informācijai par Inženiera veikto būvuzraudzību un Darbu Līguma vadīšanu, iesaistīto Inženiera personālu un speciālistiem, uzraudzības izmaksām un Pakalpojuma atbilstību Darba uzdevumam. 
Apstiprināts Noslēguma ziņojums ir viens no nosacījumiem, lai veiktu noslēguma maksājumu Inženierim par Pakalpojumu.
10.2.6. [bookmark: _Toc66197719] Ziņojums par Defektu paziņošanas periodu
Defektu paziņošanas periodā Inženierim jāsagatavo un jāuztur Defektu reģistrs un jāsniedz novērtējums Pasūtītājam par konstatētajiem defektiem. Pēc Pasūtītāja pieprasījuma Inženierim jāsagatavo ziņojums par konstatēto defektu iemesliem un to novēršanu. Pēc Defektu paziņošanas perioda, kad ir pilnībā novērsti visi defekti un izpildīti Darbu Līgumā noteiktie Inženiera pienākumi, jāsagatavo un jāiesniedz Pasūtītājam ziņojums par Defektu paziņošanas periodu. 
Ziņojumā iekļauj:
1) pilnu konstatēto defektu sarakstu ar defektu novēršanas rezultātiem; 
2) informāciju par Defektu paziņošanas periodā iesaistīto Inženiera personālu un speciālistiem, veikto pakalpojumu apjomu un  uzraudzības izmaksām, un Pakalpojuma atbilstību Darba uzdevumam. 
10.3. Protokolu un ziņojumu termiņi:
Visi protokoli un ziņojumi parakstīti ar drošu elektronisko parakstu Inženierim jāiesniedz Pasūtītājam šādos termiņos:
1) sanāksmju protokoli jāiesniedz trīs darba dienu laikā pēc sanāksmes;
2) ikmēneša Ziņojumi jāiesniedz 10 (desmit) darba dienu laikā, skaitot no nākamā kalendārā mēneša sākuma. Pēdējais mēneša Ziņojums jāiesniedz 10 (desmit) darba dienu laikā pēc pēdējā Darbu pieņemšanas-nodošanas akta apstiprināšanas;
3) noslēguma Ziņojums jāiesniedz divu mēnešu laikā pēc Darbu pieņemšanas-nodošanas akta apstiprināšanas;
4) Ziņojums par Defektu paziņošanas periodu jāiesniedz 14 kalendāro dienu laikā pēc tam, kad beidzies Defektu paziņošanas periods, pilnībā novērsti visi defekti un izpildīti Darbu līgumā noteiktie Inženiera pienākumi;
5) visiem Ziņojumiem jābūt iesniegtiem latviešu valodā. Ja Ziņojumam tiek pievienoti dokumenti citās valodās, nepieciešams to tulkojums latviešu valodā;
6) Ziņojumi, protokoli, maksājumu pieprasījumi un citi ar Līguma izpildi saistītie dokumenti jāiesniedz VAS „Latvijas dzelzceļš” projekta „Dzelzceļa pasažieru infrastruktūras modernizācija, 4.kārta” vadītājam. Ziņojumi un citi iesniedzamie dokumenti jāparaksta Inženiera pilnvarotajai personai;
visi ziņojumi un sanāksmju protokoli jāiesniedz-  elektroniski ar drošu elektronisko
7) parakstu, un ievietojot Pasūtītāja servera norādītajā Projekta mapē vai ārējā datu nesējā (*edoc, *pdf  un *docx, *xlsx, *dwg vai *vsd u.c.). Pēc Pasūtītāja pieprasījuma Inženieris dokumentus iesniedz papīra formātā. 
11. [bookmark: _Toc66197723]Darbu izpildes ilgums 
	Darbu uzraudzība 
	Maksimālais termiņš

	Būvprojektu izstrādes un būvdarbu uzraudzības periods (t.sk. būvprojektu ekspertīze, būvuzraudzība un Inženiera funkciju izpilde atbilstoši FIDIC  noteikumiem) saskaņā ar Darba uzdevumu. 
	Ne ilgāk kā līdz 2029.gada 30.decembrim.

	Defektu paziņošanas periods
	730 dienas no Darbu līgumā noteikto darbu uzraudzības termiņa beigām


FIDIC Inženiera pakalpojumi tiks uzskatīti par pabeigtiem pēc Ziņojuma par Defektu paziņošanas periodu apstiprināšanas un Darbu Līguma izpildes apstiprinājuma izdošanas .
12. [bookmark: _Toc66197724][bookmark: _Toc94191227]Aprīkojums un iekārtas
12.1. Birojs
Inženiera pakalpojumu izpildei netiek nodrošinātas biroja telpas. Biroja izvēle, uzturēšana un aprīkojums ir Inženiera atbildība un visus biroja izdevumus, tai skaitā telekomunikāciju izdevumus, Inženieris apmaksā no saviem līdzekļiem.
Inženieris nepieciešamo biroja tehniku un iekārtas iegādājas par saviem līdzekļiem. Viss birojam un darbam nepieciešamais aprīkojums un aparatūra/iekārtas, kas iegādāti par Inženiera līdzekļiem, pēc Līguma pabeigšanas paliek Inženiera īpašumā. Visas izmaksas par telefona un interneta pakalpojumiem jāsedz Inženierim.

12.2 Transports
Inženierim jānodrošina savs personāls ar transportu Līguma izpildei. Visas izmaksas, kas saistītas ar Inženiera pārvietošanos uzraudzības vajadzībām, ar jebkuru transportlīdzekli, jāsedz Inženierim un tām jābūt iekļautām piedāvātajā Līguma summā.
13. Inženiera personāls.
Tehniskajā piedāvājumā ir jābūt iekļautam visam Inženiera personālam, kas nepieciešams Darbu veikšanai. Projektēšanas un būvdarbu laikā, kā arī būvprojektu ekspertīzes veikšanai Inženieris var pieaicināt citu nozaru speciālistus, ja tas nepieciešams konkrētu jautājumu risināšanai. Papildu speciālistu piesaiste nedrīkst mainīt Līguma summu. Inženierim papildu speciālistu piesaiste jāsaskaņo ar Pasūtītāju, iesniedzot rakstisku pieprasījumu un pamatojumu. 
Informācijai par Defektu paziņošanas perioda uzraudzībai plānotajiem speciālistiem un finanšu resursiem jābūt iekļautai Piedāvājumā un Inženiera sagatavotajā uzraudzības veikšanas metodoloģijā.
[bookmark: _Hlk213865067]

